ચતુર્થ ભાવનો કારક ગ્રહ હોય છે મંગળ. જો જન્મકુંડળીમાં મંગળ શુભ છે, બળવાન છે તો વ્યકિતની પાસે અનેક મકાન હોય છે. તેની વિપરિત જો કુંડળીમાં મંગળ કે શનિ ગ્રહ દોષ હોય અને કોઈ દોષનું નિર્માણ થઈ રહ્યુ હોય તો વ્યક્તિને પોતાનું મકાન બનાવવામાં મુશ્કેલી આવે છે. જ્યોતિષ અનુસાર વ્યકિતનું પોતાનું મકાન ત્યારે બને છે કે જ્યારે તેમને શનિ-મંગળની દશા કે અંતર્દશા ચાલી રહી હોય અને શનિ-મંગળનું પરસ્પર ચતુર્થ ભાવમાં કોઈ સંબંધ બની રહ્યો હોય. આ સ્થિતિમાં વ્યકિતને પ્રોપર્ટી ડિલિંગના વેપારમાં જબરજસ્ત સફળતા મળે છે.